ועדת הכספים, כנסת 17, פרוטוקול מספר 317, 2007-02-19 10:15

יעקב ליצמן: אני פותח את ישיבת ועדת הכספים.

יעקב ליצמן: על סדר היום תקציב רשות ניירות ערך לשנת 2007.

משה טרי: מונח לפניכם תקציב רשות ניירות ערך.

משה טרי: הרשות היום מטפלת בכ-800 חברות ציבוריות, למעלה מ-1,000 קרנות נאמנות, יש לנו אלפי יועצים ומנהלי תיקי השקעות, בצנרת יש כ-15 אלף רשומים לתהליכים כאלה ואחרים.

משה טרי: הפעילות ברשות גדלה בצורה בלתי רגילה.

משה טרי: ההיקפים, כפי שהם באים לידי ביטוי, גם במחזורים שגדלו וגם בשווי השוק, גם התשקיפים שנמצאים היום ברשות הם חסרי תקדים, וכל הדברים האלה כמובן מחייבים את הרשות להיערך בצורה כפי שהיא מובאת לידי ביטוי בתקציב.

יעקב ליצמן: התקציב מובא לוועדת כספים כאישור נפרד.

יעקב ליצמן: זה לא חלק מהתקציב.

שגית אפיק: זה טעון אישור שר האוצר באישור ועדת הכספים.

משה טרי: אגב, זה נדמה לי דבר שקרן המטבע העירה ואמרה שהרשות צריכה להיות גוף יותר עצמאי, אבל זה לדיון אחר.

יעקב ליצמן: לא שוכנעתי בקשר לתוספת השכר.

משה טרי: יש ממונה על השכר ואנחנו פועלים בהתאם לכללים שהממונה על השכר מכתיב.

יעקב ליצמן: איפה הממונה על השכר?

קריאה: הוא היה אמור להגיע.

יעקב ליצמן: אבל הוא לא הגיע.

שמשון אלבק: אין תוספת שכר.

אביעזר דנון: הייתה תוספת של מבקר המדינה של 4 אחוזים שהגיעה בדצמבר.

ראובן ריבלין: מבקר המדינה הוא לא דוגמה טובה.

יעקב ליצמן: האם קיבלתם אישור מיוחד תוספת כוח אדם?

משה טרי: בוודאי.

יעקב ליצמן: מה שאחרים לא קיבלו.

קריאה: אדוני, קיבלנו את הנייר ואני צריך ללמוד אותו.

יעקב ליצמן: אני אתן לך שתי דקות.

יעקב ליצמן: זה על סדר היום כבר מיום רביעי.

טמיר כהן: כל מי שמבקש חומר, מקבל אותו.

ראובן ריבלין: אני ראיתי את זה ביום חמישי.

סמדר אלחנני: התקציב שלהם תמיד מגיע אחרי תחילת שנת הכספים.

יעקב ליצמן: יש סיבה לכך?

סמדר אלחנני: בעקבות זה אני שואלת למה אי אפשר לקבל דוח ביצוע על תקציב השנה הקודמת של שנה שלמה ולא של 9 חודשים.

סמדר אלחנני: ועדת הכספים, בין היתר, הוסיפה למשימות ותפקידים מעל ומעבר אחרי הרפורמה בשוק ההון כי אז הכול מוטל על רשות ניירות ערך.

סמדר אלחנני: גם השנה הוסיפו עוד 5 עובדים ועל זה אין לי ביקורת.

סמדר אלחנני: כמו שאנחנו דורשים שקיפות ודוחות מכולם, אפשר להגיש דוח לא מאושר על ידי רואה חשבון.

סמדר אלחנני: יש את עניין המאזן שלהם.

סמדר אלחנני: זה גוף סטטוטורי שמנהל את ענייניו ויש לו מאזן.

סמדר אלחנני: זה לא משרד ממשלתי.

סמדר אלחנני: יש לו יתרת נכסים.

סמדר אלחנני: הסתכלתי על שלושת המאזנים האחרונים ואני רואה שיתרת הנכסים הולכת וגדלה.

סמדר אלחנני: מצד אחד זה טוב, כי אם יום אחד לא יהיו להם הכנסות, יהיה להם במה להסתייע ואכן צריך להשאיר להם כרית ביטחון.

סמדר אלחנני: מצד שני, מהי כרית הביטחון האופטימאלית?

סמדר אלחנני: זאת אומרת, צריך לחשוב על זה בזהירות אבל עדיין צריך לדעת מהי יתרת הנכסים המשוערכת נכון ל-31 בדצמבר 2006 ולחשוב עד מה צריך להיות גודלה של כרית הביטחון.

סמדר אלחנני: בשנה שעברה סיפרו על מהפכת תשקיפי המדף ובדברי ההסבר השנה לא מדברים על תשקיפי המדף.

סמדר אלחנני: צריך לעשות איזה מעקב ושרשור של מה שהיה בשנה שעברה לגבי התוכניות השנה.

יעקב ליצמן: מי בעד אישור תקציב הרשות לניירות ערך לקראת 2007?

יעקב ליצמן: ה צ ב ע ה תקציב רשות לניירות ערך – אושר

ראובן ריבלין: מהיכן יש לכם הכנסות?

משה טרי: מהאגרות שאנחנו גובים מהחברות.

ראובן ריבלין: אתם קובעים את התקציב לפי ההכנסות או קובעים את ההכנסות לפי התקציב?

משה טרי: אתם הם אלה שמאשרים את האגרות.

ראובן ריבלין: זה מסתדר עם ההכנסות.

חיים אורון: ההכנסות לתשעה חודשים היו 88 אחוזים בתקציב של שנה שלמה.

חיים אורון: קיבלתם 90 מיליון שקלים במשך 9 חודשים, שזה 88 אחוזים.

חיים אורון: האם אתם צופים הכנסות של 120 לפי המדד הזה או שאתם רואים ירידה בהכנסות, ואם זה כך, זה לא מסתדר לי עם מה שתיארת.

משה טרי: פונקציית המטרה של רשות ניירות ערך היא לא למקסם רווח.

משה טרי: אני רוצה שתבינו שמדובר כאן בהיקפים עצומים של פעילויות.

חיים אורון: אתה אומר שיהיו לך הכנסות, 102 בשנה הבאה.

חיים אורון: אתה אומר שקיבלת 90 מיליון שקלים וזה אומר שבשנה הבאה יהיו לך 120.

חיים אורון: למה לא כותבים את זה כאן?

חיים אורון: אל תתייחסו אלינו כאל חבורת טומטומים.

חיים אורון: אם במשך תשעה חודשים אתה מרוויח 90 מיליון שקלים ואתה אומר שהפעילות גדלה, אז בשנה הבאה לא תקבל 102 אלא תקבל 120.

חיים אורון: לכן אני אומר שתעשו את זה קוהרנטי.

חיים אורון: ההרגשה היא שמביאים את זה לכאן היות ואין בעיה, וכולנו הצבענו בעד.

חיים אורון: אני מבקש שתעשו את זה באופן יותר מסודר.

חיים אורון: אתה לא חייב לענות לי.

משה טרי: אתה לא צודק.

ראובן ריבלין: בהכנסות אתם כותבים הערכה, כאילו אתם קובעים את התקציב לפי ההכנסות ולא את ההכנסות לפי התקציב.

ראובן ריבלין: זה דבר שהוא לא נכון ולכן יש בכך משום זילות של הוועדה כאשר מביאים את זה בפניה.

משה טרי: זה לא מדויק.

משה טרי: המציאות מכתיבה לנו את הפעילות.

משה טרי: אתם יודעים מה עושה רשות ניירות ערך?

משה טרי: אתם יודעים על איזה היקפים אנחנו מדברים?

משה טרי: אתם יודעים איזו אחריות יש על הרשות עם כל הפעילויות וכל הבדיקות שצריכים לעשות?

משה טרי: כנראה שכשלתי בהסבר שלי כיצד הרשות עובדת.

ראובן ריבלין: לא כשלת.

ראובן ריבלין: בנייר שהצגת בפני הוועדה יש דבר שהוא לא מתקבל על הדעת.

משה טרי: אנחנו מתמודדים עם הדברים הכי קשים בשוק הזה ועושים זאת עם מיטב עורכי-הדין, עם מיטב רואי החשבון.

משה טרי: ביקשנו תוספת של עובדים והתוספת הזו לא מספיקה לנו.

שי חרמש: הנושא הזה הוא כל כך רציני וכדאי לדון בו במשך שלוש שעות ולא במשך שלוש דקות.

דוד טל: כל הנושא של ביקורת פנימית תוקצב בזמנו ב-150 אלף שקלים ולפי הביצוע בעצם לא ביצעו ביקורת פנימית.

משה טרי: הביקורת הפנימית אצלנו לא הולכת ליניארית, אבל יש מבקר שעובד במשרה מלאה.

יעקב ליצמן: רבותיי, אני מודה לכם.

יעקב ליצמן: אנחנו עוברים לסעיף הבא.